section_heading: Defenzivne mjere
paragraph_text: Kako bi se povećao životni vijek lovca u dog-fightovima, dizajn MiG-29K se oslanja na tehnologiju niske vidljivosti, smanjenje balističke ranjivosti te korištenje raznovrsnog naoružanja. Za potrebe lovca, elektroničke protumjere razvijene su u Izraelu. Turbofen motor Klimov RD-33 sadrži sustave koji smanjuju infracrvenu i optičku vidljivost.